_:n873cc0167d8e44cab13749362c049780xb0
<http://schema.org/articleBody>
"পেঁয়াজের দাম শুনে খাবি খাচ্ছে মধ্যবিত্তরা। অথচ পেঁয়াজ ছাড়া চলবেও না। তাই পশ্চিমবঙ্গ সরকার ডিসেম্বরের শেষের দিকে নাফডির থেকে ৮০০ টন পেঁয়াজ আমদানি করবে, যা ন্যায্য মূল্যে রাজ্যে সরবরাহ করা হবে। বুধবার রাজ্য সরকারের পক্ষ থেকে এমনটাই জানানো হয়েছে।রাজ্য সরকার এই পেঁয়াজের ফরমাশ ভারতের জাতীয় কৃষি সমবায় বিপণন ফেডারেশন (নাফডি) এর কাছে মুম্বাই বন্দরে ৫৫ টাকা প্রতি কেজি দামে নির্ধারণ করেছে। এই নাফডি সবজি বিতরণ করার দায়িত্বে রয়েছে। সরকারের শীর্ষ এক আধিকারিক বলেন,   আমরা প্রত্যেক সপ্তাহে ২০০ টন করে পেঁয়াজের ফরমাশ দিয়েছি, মোট ৮০০ টন পেঁয়াজ ডিসেম্বরের মধ্যে চলে আসবে। মুম্বই বন্দরে এই পেঁয়াজ প্রতি কিলো ৫৫ টাকা করে পড়বে এবং কলকাতায় সেটি ৬৫ টাকা করে পড়বে প্রতি কেজি। rsquo;   ইজিপ্ট থেকে এই পেঁয়াজ আমদানি করা হবে। গোটা দেশজুড়েই পেয়াঁজের দাম আকাশ ছোঁয়া। রিপোর্টে জানা গিয়েছে, নাসিকে ৪০ কেজি পেঁয়াজের ব্যাগের মূল্য ৫,৪০০ টাকা। অন্যদিকে শহরের পোস্তায় এক সপ্তাহ ধরে পেঁয়াজ রেখে দেওয়া হয়েছিল, যার বাজারমূল্য প্রতি কেজি ১২৫ টাকা করে উঠেছে বুধবার। এটি ইঙ্গিত দেয় যে খুচরো বাজারে সেরা মানের পেঁয়াজ প্রতি কেজি ১৫০ কেজির কাছাকাছি চলে এসেছে। যদিও রাজ্য সরকারের টাস্ক ফোর্স খুচরো বাজারের ওপর খুব কাছ থেকে নজরদারি করছে। তবে এখনও তারা পেঁয়াজের কোনও নির্দিষ্ট মূল্য নির্ধারণ করেনি। কারণ তা হলে পেঁয়াজ বাজারে নাও মিলতে পারে। সূত্রের খবর, যদি নাফডি সঠিক সময়ে পেঁয়াজ দিতে পারে, তবে রাজ্য সরকার সেটিকে ন্যায্য মূল্যের বাজারে বিতরণ করবে। জানা গিয়েছে, পাঁচ ndash;সাতদিন আগেও নাসিকের পেঁযাজ বিক্রি হচ্ছিল শহরের খুচরো বাজারগুলিতে। পেঁয়াজের এই সঙ্কটের জন্য রাজ্য সরকার কেন্দ্রকেই দুষছেন। রাজ্য সরকারের পক্ষ থেকে বলা হয়েছে যে,   কেন্দ্র এ বিষয়ে খুব দেরি করে হস্তক্ষেপ করেছে। পেঁয়াজের দাম ঊর্ধ্বমুখী হওয়ার একমাস আগেই এই আমদানির ফরমাশ করে দেওয়া উচিত ছিল। যদি আমাদের অনুমতি দেওয়া হত, আমরা শ্রীলঙ্কা থেকে অনেক আগেই কলকাতায় প্রতি কেজি ৫৫ টাকা দামের কম দামে পেঁয়াজ আমদানি করতে পারতাম। rsquo;   রাজ্য সরকার   সুফলা rsquo;  র দোকানগুলিতে ও মোবাইল ভ্যানে ৫৯ টাকা প্রতি কেজি করে পেঁয়াজ বিক্রি করছে। যেটি বাইরে ৮৮ টাকা প্রতি কেজি। "
<https://bengali.oneindia.com/news/west-bengal/the-west-bengal-government-will-import-800-tonnes-onion-from-egypt-067814.html?utm_source=articlepage-Slot1-10&utm_medium=dsktp&utm_campaign=similar-topic-slider>